এটা ঠিক, মুক্তিযুদ্ধের প্রায় অর্ধশত বছর পরে আমরা নতুন কালান্তরে এসে উপনীত হয়েছি। পৃথিবী তথ্যপ্রযুক্তির নানা উৎকর্ষে মানুষের সম্ভাবনার নতুন দ্বার উন্মোচন করে দিচ্ছে। এ-ও মানুষের মুক্তির অভিযাত্রায় নানামাত্রিক ভূমিকা পালন করছে। আমরা আশা ও স্বপ্ন নিয়ে লক্ষ করছি, একালের তরুণসমাজ নতুন ভাবনায় জেগে উঠছে। তারা পৃথিবীকে, এ কালকে এবং নিজের দেশ ও ভবিষ্যৎকে নিয়ে নতুন স্বপ্নের নতুন সম্ভাবনার কথা বলছে। সেসব কথা শোনা যাচ্ছে, তাদের সফলতার অনেক দৃষ্টান্তও দেখা যাচ্ছে।